bozzetto
Store norske leksikon,Kunst og estetikk,Bildende kunst,Kunstvitenskap,Termer og begreper i bildende kunst
Bozzetto er en liten og summarisk modellert skulptural skisse som er utført i et bløtt materiale som voks eller leire. Betegnelsen er italiensk.
Kjennetegn og historikk En bozzetto er mer å regne som et utkast til en skulptur i full størrelse enn en nedskalert modell av det ferdige verk. En bozzetto illustrerer en kunstnerisk idé, og er vanligvis preget av kunstnerens manuelle arbeid i det bløte materialet. Som kunstnerisk medium er bozzetto kjent fra og med den italienske renessansen. Gian Lorenzo Bernini utførte mange spontant utførte bozzetti. En bozzetto i leire eller voks ble i renessansen og senere støpt i bronse. Et annet mer bestandig materiale er terrakotta. Les mer i Store norske leksikon modell – kunst Litteratur Wardropper, Ian, Sigel, Tony, Dickerson, C.D, eds. (2012). Bernini. Sculpting in Clay. New York: Metropolitan Museum of Art